laion/Wikipedia-Exotic huggingface dataset:
גדעון דמתי

גדעון "גידי" דמתי (נולד ב-30 באוקטובר 1951) הוא כדורגלן עבר ומאמן כדורגל ישראלי. דמתי היה חלוץ נבחרת ישראל בשנות ה-70, מסמליה הגדולים של קבוצת שמשון תל אביב, וחבר היכל התהילה של הכדורגל הישראלי. דמתי גדל שכונת כרם התימנים שבתל אביב. בליגה היה דמתי שחקן של מועדון אחד, שמשון תל אביב. הוא שיחק בקבוצה מגילאי הילדים ועד הפרישה. את כל 143 השערים שלו הבקיע במדיה. הוא אחד מהשחקנים בעלי מספר ההופעות הגדול ביותר בליגה הבכירה בישראל (519), ובתולדות נבחרת ישראל הוא שישי בטבלת המבקיעים עם 21 שערים בינלאומיים. שיא נוסף של דמתי הוא הבקעת שישה שערים במשחק ליגה אחד: ב-12 ביוני 1976 נערך המחזור האחרון של העונה ונחשב לשבת המפורסמת ביותר בתולדות הכדורגל הישראלי. ב"שבת הגדולה", כפי שהיא מכונה, אירחה שמשון תל אביב בנתניה את מכבי רמת עמידר. דמתי נתן את הופעתו הגדולה ביותר בקריירה כאשר הוא מבקיע שישה שערים לרשתה של עמידר, וקבוצתו ניצחה 2–6. שיאו של דמתי לא נשבר עד היום. שיא אחר של דמתי היה כאשר קיבל משמעון וילנאי מעיתון "חדשות הספורט" את הציון 10, בפעם הראשונה מאז שיואל שוהם עשה זאת 12 שנים קודם לכן, ובפעם השנייה בהיסטוריה של הכדורגל הישראלי עד לאותו תאריך. עם נבחרת ישראל השתתף דמתי במשחקי עמי אסיה של 1974, וזכו בתואר "סגנית אלופת אסיה". בגמר הם הפסידו לנבחרת איראן, ובאולימפיאדת מונטריאול (1976). הוא היה שותף לשלושה קמפיינים רצופים במוקדמות גביע העולם בכדורגל: 1974, 1978 ו-1982. דמתי פרש ממשחק פעיל ב-1989. את קריירת האימון שלו החל בקדנציה קצרה במכבי נתניה יחד עם חברו אורי מלמיליאן, לאחר מכן אימן קבוצות בליגות המשנה: הפועל ראשון לציון, הפועל צפרירים חולון, הכח רמת גן, הפועל הרצליה וסקציה נס ציונה. לאחר מכן עזב את עולם הכדורגל והחל לעבוד בקבלנות עם עיריית תל אביב,. גדעון דמתי, באתר ההתאחדות לכדורגל בישראל גדעון דמתי, באתר Transfermarkt גדעון דמתי, באתר National Football Teams גדעון דמתי, באתר FootballDatabase.eu פרופיל המאמן, באתר Transfermarkt אשר גולדברג‏, "עם 40 חום אוהדים לקחו אותי ברכב פרטי למשחק בנתניה", באתר וואלה, 1 בדצמבר 2022 עדי רובינשטיין‏, ברירת שמשון, באתר וואלה, 23 בפברואר 2005 דמעות של פרישה, בעיתון מעריב, 14 במרץ 1989 תומר חבז, ‏"השחקנים יותר מפונקים, פעם היה כדורגל יפה", באתר ONE‏, 30 באוקטובר 2021
יהלי מרגלית טופול

יהלי מרגלית טופול (נולדה ב-15 במרץ 2000) היא שחקנית ומדבבת ישראלית. מרגלית טופול היא בתם של השחקנית עדי טופול (בתם של חיים וגליה טופול) והמעבד המוזיקלי דרור מרגלית. לטופול אח ואחות. מרגלית טופול החלה לדבב סרטים וסדרות טלוויזיה בשנת 2008, בהיותה בת שמונה. בין ההפקות בהן דיבבה נכללות "היכון, חידון, הופ!", "קונג פו פנדה 2", "חלומו של דולפין", "אלפא ואומגה", "גנוב על הירח", "ג'ננה בסוואנה", "כוח G", "רנגו", "פו הדוב", "אומי זומי", "חבורת הגופים", "דינו דן", "מסביב לעולם ב-50 שנה", "הממלכה הקטנה", "הנסיכה והצפרדע", "גשם של פלאפל", "קורליין ודלת הקסמים", "פלאנט 51" ו"למעלה". ב-2022 שיחקה במחזמר "ביקור התזמורת" בלונדון בכיכובם של מירי מסיקה ואלון אבוטבול. ב-2023 לוהקה לתפקיד משנה כסילקה (ססיליה קובצ'ובה) בסדרת הטלוויזיה של פיקוק "המקעקע מאושוויץ" המבוססת על ספר באותו השם. הסדרה עלתה לשידור ב-2 במאי 2024. ב-2023 לוהקה לתפקיד לורן גיבסון בסדרת הטלוויזיה של נטפליקס "המדריך לרצח לילדות טובות" בכיכובה של אמה מאיירס. הסדרה עלתה לשידור ב-1 באוגוסט 2024. מדיה וקבצים בנושא יהלי מרגלית טופול בוויקישיתוף יהלי מרגלית טופול, ברשת החברתית אינסטגרם יהלי מרגלית טופול, במיזם "אישים" לתיעוד היצירה הישראלית יהלי מרגלית טופול, במסד הנתונים הקולנועיים IMDb (באנגלית) יואב בירנברג, "הרגשתי כאילו הוא לא רק היה סבא שלי, אלא סבא של כל העולם", באתר ynet, 24 במאי 2024 ירון פריד, ביקור מלכותי: המחזמר "ביקור התזמורת" נוחת בלונדון, באתר כלכליסט, 6 באוקטובר 2022 יעקב בר-און, שחקנית משפחתית, באתר ynet, 18 בספטמבר 2002 מחזמר ישראלי בלונדון - ביקור התזמורת - ראיון עם מירי מסיקה ואלון אבוטבול, באתר עלונדון, ‏2022-09-20 News: Donmar Warehouse announces cast for The Band's Visit, There Ought To Be Clowns, ‏2022-08-23 (באנגלית) Nicholas Cannon last updated, The Tattooist Of Auschwitz: cast, plot and everything we know, whattowatch.com, ‏2023-04-12 (באנגלית) Max Goldbart, Harvey Keitel Boards ‘The Tattooist Of Auschwitz’, Deadline, ‏2023-04-12 (באנגלית) Yaron Ten Brink, מה רואים הלילה: לבכות עם דרמת שואה בינלאומית ובמאית ישראלית, באתר מה רואים הלילה: לבכות עם דרמת שואה בינלאומית ובמאית ישראלית | טיים אאוט, ‏2024-05-05 בירנברג, יואב (2024-05-23). ""הרגשתי כאילו הוא לא רק היה סבא שלי, אלא סבא של כל העולם"". Ynet. נבדק ב-2024-08-08. Anna Maxwell Martin Joins Emma Myers in BBC Drama ‘A Good Girl’s Guide to Murder’ (EXCLUSIVE), Yahoo News, ‏2023-10-17 (באנגלית) Josh Darvill, A Good Girl's Guide To Murder TV show cast revealed, TellyMix, ‏2023-10-17 (באנגלית)
באמצע הסרט

באמצע הסרט הוא סרט טלוויזיה ישראלי משנת 2003 בבימויו של אבי כהן שהופק עבור טלוויזיה בכבלים, עם איתן לונדנר, יעלה רם, יואב בר לב ואייל שכטר בתפקידים הראשיים. העלילה היא על ארבעה חברים מימי הילדות שכעת הם בגיל 40 "באמצע הסרט" של חייהם. משבר אמון קשה מפרק את הידידות החזקה ביניהם. ארבעה חברים מתיישבים על השולחן הקבוע שלהם בפאב. הם חברי ילדות מאותה השכונה, חלקם נשואים ובעלי משפחות. הידידות שלהם היא חזקה והם עוזרים אחד לשני בעת הצורך. יש להם "שולחן קבוע" בפאב שם הם נפגשים ומשוחחים על בעיותיהם. עידו (איתן לונדנר) נשוי לליה (יעלה רם), גר בווילה נאה ולהם שני בנים. עידו הוא המבוסס בחבורה, מנהל את המפעל הגדול של אביו שמואל (אילן דר) שמראה סימנים מוקדמים של דמנציה. דני (יואב בר לב) הרווק בחבורה, מנהל חברה ליבוא תרופות ונעזר בסיוע הכספי של עידו. ירמי (אייל שכטר), בעל חברה, נשוי לאורנה (שרון מלכי-שמש) ולהם ילדה. הוא חולני ומנהל רומן עם נתי (אורית שר) בעלת משתלה ובת דודה של ליה. אשר (אורי הוכמן), נשווי לרונית (יעל לבנטל) ולהם בן. הוא מרגיש רגש נחיתות בפני שאר החברים ומתכונן לפתוח בעזרתם פאב. אייל (ערן איוניר), בעל משרד פרסום, רווק, נרתם לפרסם את הפאב של אשר. החבורה הזאת עומדת להתפרק. בחשאי מנהל דני, רומן אינטימי עם ליה. הם מנסים להסתיר זאת ולשדר עניינים כרגיל. ליה מרגישה שדני נותן לה יחס יותר מעידו. הרומן הזה מתגלה אט אט לחברים. אייל לא מתבייש לקבל 5000 שקל מליה כדי שישמור סוד. אפילו האבא שמואל יודע מזה. רק עידו לא יודע ולא חושד. ירמי נפטר ונתי מגלה את הסוד לעידו. קשר החברות מתפרק, עידו עוזב את הבית ורק בסוף הוא מגיע לפגישה עם הילדים ומסכים להישאר לארוחה. "באמצע הסרט", במסד הנתונים הקולנועיים IMDb (באנגלית) "באמצע הסרט", באתר אידיבי "באמצע הסרט", במיזם "אישים" לתיעוד היצירה הישראלית באמצע הסרט, באתר יוטיוב
טיין-חווי

טיין-חווי, Tianhui (בסינית: 天绘, בתרגום לעברית: תרשים שמיים) היא סדרת לוויינים סינים מסוג חישה מרחוק. הלוויין הראשון שוגר בשנת 2012. מאז שוגרו לוויינים נוספים ומתוכננים שיגורים חדשים. הלוויינים נבנו על ידי תאגיד הטכנולוגיה בתחום החלל של סין. הם מיועדים למיפוי ובדיקת משאבי טבע לצרכים אזרחיים וצבאיים. הלוויינים של הדור הראשון צוידו במצלמה בתחום אופטי ובתחום תת אדום. מצלמה אופטית הייתה ברגישות עד 5 מ' ומצלמה בתת-אדום עד 10 מ'. חשמל לתפקוד הלוויין סופק מ-2 פאנלים סולאריים. מדגם זו שוגרו 4 לוויינים. שיגור לוויינים של הדור השני החל בשנת 2019. הם היו בעלי רגישות עד 3 מ'. מדור זה שוגרו 4 לוויינים ב-2 זוגות. בשנת 2021 שוגר זוג לוויינים מדגם מתקדם לצרכים צבאיים. בשנת 2023 שוגר זוג לוויינים נוסף. כל הלוויינים פועלים במסלול מסונכרן-שמש גובה של כ-500–600 ק"מ. מידע על שיגורים ולוויין מידע על לווייני הדור הראשון מידע על לווייני הדור השני
אשרף אל-קודרה

אשרף אל-קודרה (בערבית: أشرف القدرة; נולד ב-1973) הוא דובר משרד הבריאות של חמאס ברצועת עזה. במסגרת תפקידו הוא אמון על פרסום מידע סטטיסטי על הרוגים פלסטינים. המידע שהוא מספק משמש מקור מידע בלעדי לתקשורת הבינלאומית ובכללה הישראלית בנוגע למספר וזהות ההרוגים במבצעי צה"ל ברצועה וכן במלחמת חרבות ברזל. המידע שמספק אל-קודרה בעזרת הצוות שלו, משמש גם את סוכנויות האו"ם וארגוני זכויות אדם, בהיעדר מקור אמין אחר. אך לפי נייר עמדה של מרכז המידע למודיעין וטרור ע"ש מאיר עמית, אל-קודרה וצוותו משמשים חלק אינטגרלי ממאמץ ההסברה והתעמולה הפלסטיני, שמנצלים את העובדה שאי-אפשר לעקוב ולהפריך את הנתונים בזמן אמת, כדי להשפיע על דעת הקהל העולמית באמצעות העלאה מלאכותית של מספר הבלתי־מעורבים בקרב הנפגעים. מדיה וקבצים בנושא אשרף אל-קודרה בוויקישיתוף AFP, האיש שסופר את המתים של עזה, באתר ynet, 28 ביולי 2014 Examination of the names of Palestinians killed in Operation Protective Edge – Part Two, 05.08.2014, The Meir Amit Intelligence and Terrorism Information Center (ITIC) website (באנגלית) ערך זה הוא קצרמר בנושא טרור. אתם מוזמנים לתרום לוויקיפדיה ולהרחיב אותו.
Say Don't Go

"Say Don't Go" (בעברית: אמור 'אל תלכי') הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-27 באוקטובר 2023 חברת התקליטים ריפבליק רקורדס, והוא נכלל באלבום ההוצאה המחודשת 1989 (Taylor's Version). Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Digital Song Sales, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית) היטליסט – מצעד המוזיקה של ישראל, באתר מאקו, ‏6 בנובמבר 2023 CERTIFICADOS, Pro-Música Brasil (ב־Brazilian Portuguese)
Now That We Don't Talk

"Now That We Don't Talk" (עכשיו כשאנחנו לא מדברים) הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-27 באוקטובר 2023 חברת התקליטים ריפבליק רקורדס, והוא נכלל באלבום ההוצאה המחודשת 1989 (Taylor's Version). Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Digital Song Sales, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית) Official Singles Chart Top 100, חברת המצעדים הרשמית, ‏3 בנובמבר 2023 היטליסט – מצעד המוזיקה של ישראל, באתר מאקו, ‏6 בנובמבר 2023
Suburban Legends

"Suburban Legends" (אגדות פרבריות) הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-27 באוקטובר 2023 חברת התקליטים ריפבליק רקורדס, והוא נכלל באלבום ההוצאה המחודשת 1989 (Taylor's Version). Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Digital Song Sales, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית)
פארק יויוגי

פארק יויוגי (ביפנית: 代々木公園) הוא פארק ברובע שיבויה של טוקיו, בירת יפן. הפארק ממוקם בסמוך לתחנת הרג'וקו ולמקדש מייג'י (אנ'). הפארק הוא יעד פופולרי בטוקיו, במיוחד בימי ראשון, אז הוא משמש למקום התכנסות למעריצי להקות רוק יפנים, להטוטנים, בדרנים, מועדוני אמנויות לחימה, קוספליי וחבורות תת-תרבות. באביב, מבקרים בפארק אלפי אנשים על מנת לחזות בפריחת הדובדבן כחלק מפסטיבל ההאנאמי (אנ'). הפארק מטופח ויש בו אזורי פיקניק, שבילי אופניים, מקומות להשכרת אופניים, מגרשי ספורט ציבוריים וגינת כלבים. פארק יויוגי ניצב במקום ממנו התקיימה הטיסה המוצלחת הראשונה של המטוס הממונע ביפן על ידי קפטן יושיטושי טוקוגאווה (אנ') ב-19 בדצמבר 1910. מאוחר יותר הפך האזור למגרש מסדרים של הצבא. מספטמבר 1945, האתר הפך לאזור שיכון קצינים אמריקאי המכונה וושינגטון הייטס (אנ') במהלך הכיבוש האמריקאי של יפן. האזור שימש לאירוח אולימפיאדת הקיץ של 1964 ובו שכנו הכפר האולימפי הראשי ואולם הספורט הלאומי יויוגי. הבניין הייחודי, שתוכנן על ידי קנזו טאנגה (אנ'), אירח את תחרויות השחייה, הצלילה והכדורסל. ב-1967 רוב השטח שמצפון למתחם הגימנסיה ומדרום למקדש מייג'י צורף לפארק יויוגי. יפן הגישה בקשה לארח את אולימפיאדת הקיץ 2016 בפארק יויוגי, ההצעה כללה תוכנית לפתח מחדש את פארק יויוגי ולבנות בו זירת כדורעף חדשה, אך הצעתה נדחתה והתכנית לא יצאה לפועל. במסגרת אולימפיאדת הקיץ 2020, שנערכה בטוקיו, התקיימו בגימנסיה הלאומית יויוגי שבפארק תחרויות הכדוריד. בשנת 2014, טוקיו חוותה את אחת מההתפרצויות הקשות ביותר של קדחת הדנגי מזה 100 שנים והמקרים המתועדים הראשונים מזה 70 שנה, עם כמעט 200 מקרים מאומתים של הידבקות בקדחת. המקרה הראשון דווח ב-27 באוגוסט 2014. באמצעות טכניקות של ריצוף גנטי, מדענים קבעו שההתפרצות מקורה בפארק יויוגי. עשרות מבקרים באזור חלו במחלה, מה שהוביל לסגירת הפארק ב-4 בספטמבר. לא התגלו מקרים נוספים לאחר ה-18 בספטמבר, והפארק נפתח מחדש לציבור ב-31 באוקטובר. מדיה וקבצים בנושא פארק יויוגי בוויקישיתוף אתר האינטרנט הרשמי של פארק יויוגי (ביפנית) Tokyo Metropolitan Parks Guide, Yoyogi Information פארק יויוגי, ברשת החברתית אקס (טוויטר)
מוחמד טאהא

מוחמד טאהא (בערבית: محمد طه, תעתיק מדויק: מחמד טה; 1937 – נובמבר 2014) היה ממייסדי ארגון חמאס. אביו של איימן טאהא. טאהא, איש דת אסלאמי, חבר האחים המוסלמים שנמנה עם מייסדי חמאס ב-1987 יחד עם אחמד יאסין, נעצר במעצר מנהלי ב-2003 ושוחרר כעבור 14 חודשים, במאי 2004. חודשים ספורים לאחר מות בנו איימן, שהיה מבכירי חמאס ומדוברי הארגון הרשמיים, ונהרג (קיימת אי-בהירות באשר לנסיבות מותו של הבן, הוא נחקר בידי חמאס באשמת שחיתות ונמסר כי הוצא להורג בעוון ריגול לטובת מצרים, אך קיימת סברה שנהרג בהפצצה ישראלית), פונה מוחמד טאהא לבית חולים בעזה בתלונה על אירוע לב, ומת כעבור ימים אחדים. Hamas founder Muhammad Taha passed away, World Bulletin. 12 November 2014 Azzam Tamimi, Hamas: a history from within. Interlink Books, 2007. p. 195.
בית החולים אל-קודס

בית החולים אל-קודס (בערבית: مستشفى القدس, תעתיק מדויק: מסתשפא אלקדס) הוא בית חולים בשכונה תל אל-הווא בעיר עזה שברצועת עזה. בית החולים נמצא בקרבת מתחם גדול של ארגון הסיוע אונר"א, ממזרח לקמפוס האוניברסיטה האסלאמית בעזה. הוא נמצא בבניין של שש קומות. בית החולים נוסד בשנת 2001 והיו בו כ-200 מיטות אשפוז. בית החולים נפגע במהלך מבצע עופרת יצוקה, ופונה. בתקשורת דווח שבית החולים עצמו נפגע קשות, אולם בית החולים עצמו חזר לפעילות מספר ימים לאחר התקיפות וככל הנראה עיקר הפגיעה הייתה בבניין סמוך. משלחת מבריטניה שבקרה בבית החולים בפברואר 2009 דיווחה שמחלקת הילדים בקומה העליונה נפגעה מטיל. לאחר תום המבצע הסכימו צרפת וקטר לממן את שיפוץ בית החולים ובאוקטובר 2009 קיבלו אישור מישראל לבצע את השיפוץ. בימי מגפת הקורונה היה בית החולים אל-קודס אחד משני בתי חולים ברצועת עזה שטיפלו בחולי קורונה. במהלך מלחמת חרבות ברזל דווח מספר פעמים על דרישה של צה"ל לפנות את בית החולים כדי למנוע נפגעים אזרחים בלתי מעורבים. מנהל בית החולים טען שכ-12,000 אזרחים מצאו מקלט בבית החולים, בנוסף לכ-400 החולים שהיו בבית החולים. ב-12 בנובמבר 2023 התנהל בפתח בית החולים קרב בין כוחות צה"ל לבין חוליית מחבלים. הסהר האדום הודיע באותו יום שבית החולים חדל לפעול בהיעדר דלק. ב-14 בנובמבר 2023 הודיע דובר צה"ל שבית החולים פונה. מדיה וקבצים בנושא בית החולים אל-קודס בוויקישיתוף Seth J. Frantzman, What do we know about hospitals in north Gaza? - explainer, Jerusalem Post, November 12, 2023 Fact Finding Mission to Gaza and the West Bank, May 2009 Alex safian, UPDATE: “DESTROYED” AL QUDS HOSPITAL BACK TO NORMAL IN A FEW DAYS, Camera, January 22, 2009 ברק רביד, ראש הממשלה, בנימין נתניהו, הטיל וטו על ביקורו שר החוץ הצרפתי, ברנאר קושנר בעזה, באתר הארץ, 20 באוקטובר 2009 Virus puts new strain on Gaza's overwhelmed health system, CGTN, September 8, 2020 רויטרס, ‏הסהר האדום הפלסטיני: "ישראל הורתה לפנות באופן מיידי את ביה"ח אל קודס", באתר מעריב אונליין, 29 באוקטובר 2023 עינב חלבי, מנהל בית החולים אל-קודס בעזה: "צה"ל אמר לנו להתפנות", חמאס: הצוותים לא יעזבו, באתר ynet, 20 באוקטובר 2023 שמחה רז, ‏דיווח: צה"ל הורה על פינוי בית החולים אל-קודס בעזה, באתר "סרוגים", 29 באוקטובר 2023 אלישע בן קימון, חוליית חמאס ירתה RPG מפתח בית חולים בעזה - צה"ל השיב באש וחיסל 21 מחבלים, באתר ynet, 13 בנובמבר 2023 ג'קי חורי וניו יורק טיימס, כשהלחימה מתקרבת לשטחם, בתי החולים בעזה מדווחים כי חדלו לפעול, באתר הארץ, 12 בנובמבר 2023
טוקישה

טוקישה אלטגרסיה פרלטה חוארז (בספרדית: Tokischa Altagracia Peralta Juárez; נולד ב-17 במרץ 1996), הידועה בכינויה טוקישה, היא ראפרית ופזמונאית דומיניקנית. לאחר שעבדה עם הצלם ריימי פאולוס, הציעו לה להיכנס לתעשיית המוזיקה. היא חתמה על חוזה הקלטות עם פאולוס מיוזיק והוציאה את סינגל הבכורה שלה "Pícala" שזכה להצלחה. בשנת 2021 היא הוציאה את הלהיט הבין-לאומי "Linda" עם רוסליה, והמשיכה לשתף פעולה עם אמנים כמו ג'יי באלווין, מדונה, אנואל AA ואוזונה. הטקסטים שלה מתייחסים בעיקר לפעילות מינית. טוקישה קוטלגה לעיתים קרובות כ"שנויה במחלוקת" בכלי תקשורת; המוזיקה שלה מעוררת מחלוקת וזוכה לסיקור תקשורתי מעורב. בשנת 2022 זכתה בפרס גראמי הלטיני בקטגוריית "אלבום השנה" על השתתפותה ב-Motomami. מדיה וקבצים בנושא טוקישה בוויקישיתוף טוקישה, ברשת החברתית פייסבוק טוקישה, ברשת החברתית אקס (טוויטר) טוקישה, ברשת החברתית אינסטגרם טוקישה, סרטונים בערוץ היוטיוב טוקישה, במסד הנתונים הקולנועיים IMDb (באנגלית) טוקישה, באתר Rotten Tomatoes (באנגלית) טוקישה, באתר ספוטיפיי טוקישה, באתר סאונדקלאוד (באנגלית) טוקישה, באתר Last.fm (באנגלית) טוקישה, באתר AllMusic (באנגלית) טוקישה, באתר MusicBrainz (באנגלית) טוקישה, באתר Discogs (באנגלית) טוקישה, באתר Genius טוקישה, באתר בילבורד (באנגלית) Madonna Locks Lips with Dominican Rapper Tokischa in New Music Video for Remix of 2005's 'Hung Up', Peoplemag (באנגלית) R. C. Noticias, Algunos diputados en OnlyFans de Tokischa le piden videos de sexo, ‏2021-10-01 (ב־) Tokischa x ROSALÍA - Linda [Official Video], נבדק ב-2023-10-30 Madonna - Hung Up on Tokischa (Official Music Video), נבדק ב-2023-10-30 Tokischa resuena en las redes, ahora por colaboración con J Balvin, N Digital, ‏2021-08-21 (בספרדית) Tokischa On Madonna, OnlyFans, Creating Her Future + Performances, נבדק ב-2023-10-30 Griselda Flores, Latin Grammys 2022: toda la lista de nominados, Billboard, ‏2022-09-20 (ב־European Spanish)
יוז'ף נמאי

יוז'ף נמאי, (במקור עד 1895 נוימן, בהונגרית:Némai József;‏ ואץ, 17 באפריל 1862 – בודפשט, 9 בינואר 1945) היה דוקטור לרפואה (MD) יהודי-הונגרי, רופא אף אוזן גרון, פרופסור באוניברסיטה. יוז'ף נוימן נולד במשפחה יהודית כבנם של הנריק נוימן ושל מגדולנה פולאצ'ק. את לימודיו השלים באוניברסיטת בודפשט (כיום שמה אוניברסיטת אטווש לוראנד) ובאוניברסיטת וינה. הוא הוסמך כדוקטור לרפואה ב-1887. לאחר מכן עבד במחלקת גרון של בית החולים סנט רוקוש לצד אימרה נבראטיל עד סוף 1891. בשנת 1894 קיבל הסמכה כמרצה פרטי בכיר (לא חלק מהסגל) בנושא הגרון. במהלך מלחמת העולם הראשונה, הוא היה הרופא הראשי של בית החולים אוגוסטה בקסרקטין צבאי. מאוחר יותר, הוא הפך לרופא הראשי של המוסד לביטוח לאומי ההונגרי (OTI) ולרופא הפרטי של בית האופרה של בודפשט. משנת 1941 פוטר מהאוניברסיטה ולא יכול היה ללמד בגלל מוצאו היהודי (החוקים היהודיים ובמיוחד החוק היהודי השני והחוק היהודי השלישי). הוא מת בבית החולים החירום בגטו בודפשט (תשעה ימים לפני שחרור הגטו). למחקריו על היסודות האנטומיים והפיזיולוגיים של יצירת קול ודיבור יש חשיבות רבה. מאמריו פורסמו בכתבי עת בשפה ההונגרית והגרמנית. אשתו הייתה אידה בראון (1860–1931), בתו של ארנולד וו. בראון. בתו ארז'בט נמאי (אלזה נוימן, 1886–1944) הייתה רוקחת. בעלה, פרננדו ברוליה, היה מכונאי אוניות איטלקי (הם התגרשו ב-1919). החוג הרפואי של בודפשט וההיסטוריה של אגודת הסיוע הלאומית שלו (בודפשט, 1896) על תלונות של חולי אף (בודפשט, 1908) Vergleichende anatomische Studien am Kehlkopfe (ברלין, 1912) (מחקרים אנטומיים השוואתיים של הגרון (ברלין, 1912) על אילו תנאים אנטומיים מבוססת עליונות ייצור הקול האנושי? (בודפשט, 1913) כתבים על קול השירה (בודפשט, 1937) זולטאן דיקאן: ההנצחה של הרופא אף אוזן גרון יוז'ף נמאי (1 באוגוסט 1998) שנתון Otorhinolaryngology, 45. גיליון 3. פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002, Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש). יוז'ף סיניאי: חייהם ויצירותיהם של סופרים הונגרים IX. (Mircse–Oszvaldt). Az engedélyt tartalmazó BM rendelet száma/évszáma: 4937/1895. Forrás: MNL-OL 30801. mikrofilm 1029. kép 3. karton. Névváltoztatási kimutatások 1895. év 10. oldal 25. sor "Születési bejegyzése a váci izraelita hitközség születési akv. 21/1862. folyószáma alatt". נבדק ב-2021-02-05. "Halotti bejegyzése a Budapest VII. kerületi polgári halotti akv. 3831/1945. folyószáma alatt". נבדק ב-2021-02-05.
פארינה (זמרת)

פארינה פאו פאוקר פרנקו (באנגלית: Farina Pao Paucar Franco; נולדה ב-16 בספטמבר 1986) הידועה באופן מקצועי בשם פארינה, היא ראפרית וזמרת-יוצרת קולומביאני. היא אחת מחלוצות מוזיקת הרגאטון בקולומביה והייתה האישה הראשונה שיצרה מוזיקת רגאטון בארץ עוד בשנת 2005. בשנת 2017, היא הפכה לאמנית הקולומביאנית השנייה שחתמה על חוזה הקלטות עם חברת התקליטים רוק ניישן של הראפר האמריקאי ג'יי-זי. כיום היא מנוהלת על ידי La Commission LLC. במרוצת השנים הוציאה להיטים כדוגמת: "Mucho Pa Ti", "Así Así" (בהשתתפות מאלומה), "A Fuego", "Como Una Kardashian", "Trakatá" ו-"Las Nenas". 2012: Del Odio Al Amor 2021: FloWres מדיה וקבצים בנושא פארינה בוויקישיתוף פארינה, ברשת החברתית פייסבוק פארינה, ברשת החברתית אקס (טוויטר) פארינה, ברשת החברתית אינסטגרם פארינה, ברשת החברתית טיקטוק פארינה, סרטונים בערוץ היוטיוב פארינה, במסד הנתונים הקולנועיים IMDb (באנגלית) פארינה, באתר אפל מיוזיק (באנגלית) פארינה, באתר ספוטיפיי פארינה, באתר MusicBrainz (באנגלית) פארינה, באתר דיזר פארינה, באתר Discogs (באנגלית) פארינה, באתר Genius פארינה, באתר בילבורד (באנגלית) Farina - Official Site, Farina - Official Site (באנגלית) Spotlight On... Farina | Latinolife, www.latinolife.co.uk
דניאלה ביאנקי (כלכלן)

דניאֶלֶה ביאנקי (באיטלקית: Daniele Bianchi; נולד ב-31 באוגוסט 1982) הוא פרופסור חבר בבית הספר לכלכלה ומימון באוניברסיטת קווין מרי בלונדון. הוא מתמחה באקונומטריקה ובמתודות בייסיאניות. לפני תפקידו הנוכחי שימש מרצה בכיר בבית הספר לעסקים (אנ') באוניברסיטת ווריק בקובנטרי. את הדוקטורט שלו השלים ב-2014 באוניברסיטת בוקוני. אתר האינטרנט הרשמי של דניאלה ביאנקי דניאלה ביאנקי, פרופיל מרצה בכיר באתר אוניברסיטת קווין מרי בלונדון דניאלה ביאנקי, פרופיל באתר הדו-ירחון האמריקאי "The National Interest" (אנ') דניאלה ביאנקי, ברשת החברתית אקס (טוויטר) דניאלה ביאנקי, ברשת החברתית LinkedIn ערך זה הוא קצרמר בנושא איטליה ובנושא אישים. אתם מוזמנים לתרום לוויקיפדיה ולהרחיב אותו.
חואן קרלוס גרסיה

חואן קרלוס גרסיה בהרונה (בספרדית: Juan Carlos García Barahona;‏ 8 במרץ 1988 – 8 בינואר 2018) היה כדורגלן הונדורסי ששיחק בעמדת המגן השמאלי בקבוצות מרתון, אולימפיה, ויגאן את'לטיק וטנריפה, ובנבחרת הונדורס. גרסיה גדל במחלקת הנוער של מרתון. הוא החל את הקריירה המקצוענית שלו בקבוצה הבוגרת של מרתון במסגרת ליגת העל ההונדורסית, במדיה ערך 53 הופעות ליגה והבקיע שער אחד. ב-12 ביולי 2010 חתם באולימפיה מליגת העל ההונדורסית, במדיה ערך 80 הופעות ליגה והבקיע שער אחד. ב-26 ביולי 2013 חתם גרסיה על חוזה לשלוש שנים בוויגאן את'לטיק מהפוטבול ליג צ'מפיונשיפ. ב-24 בספטמבר ערך את הופעתו היחידה במדי המועדון, בהפסד 5-0 למנצ'סטר סיטי במסגרת הסיבוב השלישי של גביע הפוטבול ליג לעונת 2013/2014. ב-10 באוגוסט 2014 הושאל גרסיה למשך עונת 2014/2015 לטנריפה מהליגה הספרדית השנייה. שבועיים לאחר מכן נכלל בפעם היחידה בסגל הקבוצה, בהפסד 1-0 לפונפראדינה במסגרת המחזור הראשון בליגה. ב-8 בינואר 2015 חזר לוויגאן את'לטיק, לאחר שלא שיחק במדי המועדון. בתום עונת 2015/2016 שוחרר מוויגאן את'לטיק והודיע על פרישה מכדורגל. גרסיה נכלל בסגל נבחרת הונדורס לטורניר גביע הזהב 2009. ב-11 ביולי 2009 ערך את הופעת הבכורה שלו בנבחרת, בניצחון 4-0 על נבחרת גרנדה במסגרת שלב הבתים של הטורניר. זו הייתה הופעתו היחידה בטורניר. הוא היה חלק מסגל הנבחרת גם בטורניר גביע הזהב 2011, בו ערך ארבע הופעות, ובטורניר גביע הזהב 2013, בו ערך חמש הופעות. בשלוש הטורנירים הללו הודחה נבחרת הונדורס בשלב חצי הגמר. ב-6 בפברואר 2013 הבקיע את שערו היחיד במדי הנבחרת, בניצחון 2-1 על נבחרת ארצות הברית במסגרת מוקדמות מונדיאל 2014. הוא נכלל בסגל הנבחרת לטורניר מונדיאל 2014, וערך בו הופעה אחת, בניצחון 1-0 על נבחרת קוסטה ריקה במסגרת שלב הבתים של הטורניר. בסך הכל ערך 39 הופעות במדי הנבחרת, בהן הבקיע שער אחד. ב-16 בפברואר 2015 פורסם כי גרסיה אובחן עם לוקמיה. מת ב-8 בינואר 2018. חואן קרלוס גרסיה, באתר Transfermarkt חואן קרלוס גרסיה, באתר Soccerway חואן קרלוס גרסיה, באתר WorldFootball.net חואן קרלוס גרסיה, באתר National Football Teams חואן קרלוס גרסיה, באתר FootballDatabase.eu Latics Complete Garcia Signing באתר הרשמי של ויגאן את'לטיק, 26 ביולי 2013 (באנגלית) Juan Carlos García cedido al CD Tenerife. Un mundialista en la plantilla 14/15 באתר הרשמי של טנריפה, 10 באוגוסט 2014 (בספרדית) Juan Carlos Garcia: Wigan Athletic defender has leukaemia באתר BBC, ‏ 16 בפברואר 2015 (באנגלית) Honduran player Juan Carlos Garcia dies באתר El Heraldo, ‏ 9 בינואר 2018 (באנגלית)